Աիդա Գարսիա-Նարանխո

Աիդա դել Կարմեն Հեսուս Կոնսուելո Գարսիա-Նարանխո Մորալես (, , հակտնի նաև «Մոկկո» կեղծանվամբ), պերուացի մանկավարժ, երգիչ և քաղաքական գործիչ։ Եղել է Սոցիալիստական կուսակցության գլխավոր քարտուղար և Գանա Պերուի, նախկին նախագահ Օլլանտա Ումալայի ալյանսի մամուլի քարտուղար։

Եղել է նաև Ումալայի կառավարությունում կանանց և սոցիալական զարգացման հարցերի գծով առաջին նախարար։

2012 թվականի հունվարից մինչ 2014 թվականի հունիս եղել է Ուրուգվայում Պերուի դեսպան։ 2012 թվականի փետրվարից նաև Պերուի ներկայացուցիչ Մերկոսուրում և Լատինական Ամերիկայի ինտեգրման ասոցիացիայում (ALADI):

Կենսագրություն 
Աիդա Գարսիա Նարանխոն կրթություն է ստացել Պերուի Պապական կաթոլիկ համալսարանում։ Նա ունի նաև նույն համալսարանի մագիստրոսի կոչում Քաղաքական գիտությունների և պետական կառավարման ոլորտում, սովորել է նաև Կաետանո Հերեդիայի համալսարանում` մասնագիտանալով միգրացիայի, գլոբալիզացիայի ու միջազգային հարաբերությունների և տնտեսական, սոցիալական և մշակութային իրավունքի  բնագավառում։ 1990-1993 թվականներին եղել է Պերուի մայրաքաղաք Լիմայի քաղաքապետի խորհրդական, 1995-2011 թվականներին` «Մուխերես» ամսագրի տնօրեն, 2011 թվականից՝ Իրավունքի և զարգացման Կենտրոնի (CEDAL) գործադիր տնօրեն։

Եղել է Պերուի Գյուղացիների Համադաշնության խորհրդատվական խորհրդի անդամ, խորհրդատվական աշխատանքներ է կատարել Կանանց գործերի քարտուղարությունում, 2002-2008 թվականներին` Լեռնաարդյունահանման կանանց ազգային կենտրոնում։ Հանդիսանում է «Espacios Sin Fronteras»-ի (UNASUR միգրացիոն ցանց) անդամ և Պերուում Նիկարագուայի Հանրապետության դեսպանության մշակույթի գծով պատվավոր կցորդ։ Գարսիա-Նարանխոն նաև Պերու-Կանադական ընդհանուր հիմնադրամի աշխատակից է։

Ավարտել է երաժշտական ազգային կոնսերվատորիան և համարվում է Tiempo Nuevo երաժշտական խմբի անդամ։

14 գրքերի հեղինակ է, որոնցից շատերը նվիրված են ֆեմինիզմին։ Նրա աշխատանքների թվում են`
 Nosotras las mujeres del Vaso de Leche
 Construyendo la equidad: El futuro como tarea
 Hombres y mujeres de igual a igual
 Mujer Peruanaituacion Nacional
 La plataforma nacional de la Mujer Peruana и Mujeres Notables 1900-2010 Notables.

Կանանց գործերի նախարար 
2011 թվականի հուլիսի 28-ին նա նշանակվում է կանանց գործերի և սոցիալական զարգացման նախարարության ղեկավար։

PRONAA սկանդալ   
2011 թվականի սեպտեմբերի 20-ին երեք երեխա թունավորվեց և մահացավ սննդի օգնության ազգային ծրագրի (PRONAA) կողմից տրամադրված սննդամթերք ուտելուց հետո, որը հիմնադրվել էր Կանանց գործերի և սոցիալական զարգացման նախարարության կողմից։ Մի քանի ժամ անց Գարսիա- Նարանխոն շարունակեց հաստատություններից մեկին նվիրված միջոցառումները (որի համար նա հետագայում ներողություն խնդրեց)։ Դրանից հետո Force 2011-ի խորհրդարանականները քննադատեցին նախարարի անգործությունը և հարցապնդում ներկայացրին, որը չսատարվեց այլ խորհրդարանական խմբերի կողմից։ Մի քանի օր անց ևս վեց երեխա և ուսուցիչը սրտխառնոց զգացին նույն հաստատությունում։ Հոկտեմբերի 6-ին Գարսիա-Նարանխոն ներկայացավ Հանրապետության Կոնգրեսին, իսկ հոկտեմբերի 13-ին մարմինը մերժեց նրա դեմ բողոքը։

Ծանոթագրություններ

Աղբյուրներ 
 

Պերուացի ֆեմինիստներ
Կին նախարարներ
Պերուի քաղաքական գործիչներ
Կեղծանուններ
Պերուացի գրողներ
Մանկավարժներ
Երգչուհիներ